Pirkimo Nr. 584998

Pirkimo dalis 305

Skapiškio girininkija

Sodinimas+apsauga

Pirkimo indeksas\_\_\_\_\_\_\_\_

**MIŠKININKYSTĖS DARBŲ RANGOS PASLAUGŲ** **SUTARTIS**

2022-03-28 Nr. F20-22-66-63

Rokiškis

VĮ Valstybinių miškų urėdija, toliau vadinama Paslaugų gavėju, atstovaujama Rokiškio regioninio padalinio vadovo Kęstučio Skvarnavičiaus veikiančio pagal VĮ Valstybinių miškų urėdijos direktoriaus 2021 m. gruodžio 28 d. įgaliojimą Nr. , ir Vyganto Germanavičiaus individuali įmonė, atstovaujama įmonės savininko Vyganto Germanavičiaus, toliau vadinama Paslaugų teikėju, bendrai toliau vadinamos Šalimis, o atskirai Šalimi, sudarėme šią miškininkystės darbų rangos paslaugų (toliau - miškininkystės paslaugos) teikimo sutartį (toliau – Sutartis).

**1.SUTARTIES OBJEKTAS**

## Sutartis sudaroma dėl miškininkystės paslaugų, nurodytų 2 sutarties priede, teikimo (toliau – Paslaugos).

## Šioje Sutartyje nustatytomis sąlygomis, Paslaugų teikėjas įsipareigoja tinkamai, kokybiškai ir laiku suteikti Paslaugas, numatytas šios Sutarties 1.1 p., vadovaujantis Technine specifikacija, kurioje nustatyti reikalavimai Paslaugoms, Sutarties priedais ir papildomais Šalių susitarimais. Paslaugų gavėjas įsipareigoja Paslaugų teikėjui sumokėti už tinkamai suteiktas Paslaugas.

## Šalys susitaria, kad Sutarties priede 1 (Techninė specifikacija) nurodyti Paslaugų kiekiai gali padidėti ar sumažėti iki 30%, esant šioms aplinkybėms:

## susiklosčius ypatingai nepalankioms gamtinėms sąlygoms;

## atsiradus kitoms iš anksto nenumatytoms aplinkybėms, dėl kurių pasikeičia Paslaugų gavėjo poreikis Paslaugoms.

## 1.4. Konkrečias Paslaugų teikimo vietas (girininkijas/teritorijas) Paslaugų gavėjas nurodo Sutarties 1 priede (Techninė specifikacija). Atsiradus ypatingai nepalankioms gamtinėms sąlygoms ar kitoms iš anksto nenumatytoms aplinkybėms, dėl kurių pasikeičia Paslaugų gavėjo poreikis Paslaugų kiekiui, Šalys turi teisę rašytiniu susitarimu pakeisti Paslaugų teikimo vietą. Tokiais atvejais Paslaugų teikėjas Paslaugas privalo teikti įkainiais, nurodytais pasiūlyme ir neviršyti sutartyje nurodytų įsipareigojimų.

# Sutarties galiojimas bei PASLAUGŲ TEIKIMO TERMINai ir perdavimas

2.1. Sutartis įsigalioja Šalims ją pasirašius ir galioja iki visiško Šalių įsipareigojimų įvykdymo, arba kol ji nutraukiama Lietuvos Respublikoje galiojančiuose teisės aktuose ar Sutartyje nustatytais atvejais. Bendra Sutarties trukmė (su pratęsimais ir įskaičiuojant apmokėjimą už tinkamai suteiktas Paslaugas) ne ilgesnė kaip 36 mėn.

## 2.2. Sutarties galiojimas:

## 2.2.1. Sutartis galioja iki 2022 m. gruodžio 31 d. Esant poreikiui Šalių rašytiniu susitarimu, Sutartis tokiomis pat sąlygomis gali būti pratęsiama iki sekančių kalendorinių metų gruodžio 31 d., neviršijant Sutartyje nurodyto bendro Paslaugų kiekio ar maksimalios Sutarties kainos. Pratęsimo sąlyga gali būti taikoma ne daugiau nei 2 (du) kartus pratęsiant Sutartį iki sekančių kalendorinių metų gruodžio 31 d.

2.3. Paslaugos turi būti teikiamos Sutarties 3 priede (Miškininkystės paslaugų grafike (toliau – Grafikas) ir Sutarties 4 priede (Miškininkystės paslaugų užduotyje (toliau – Užduotis)) nustatytais terminais.

2.4. Paslaugų gavėjas Paslaugų teikimą užsako pateikdamas Paslaugų teikėjui rašytinę Užduotį. Užduotyje nurodoma girininkija/teritorija, kurioje bus teikiamos Paslaugos, jų rūšis ir kiekis/apimtis, atlikimo terminas ir kita informacija, svarbi Paslaugų teikimui. Paslaugų teikėjas, pasirašydamas Užduotį, priima Paslaugų gavėjo pateiktą Užduotį Paslaugų vykdymui.

## 2.5. Užduotyje nurodytų Paslaugų teikimas laikomas baigtu Paslaugų teikėjui suteikus visas Užduotyje nurodytas Paslaugas (šios Sutarties kontekste gali būti vartojama sąvoka aktas). Paslaugų gavėjas per 5 darbo dienas nuo informavimo apie Paslaugų įvykdymą priima Paslaugas ir abi Šalys pasirašo Paslaugų (Darbų) priėmimo – perdavimo aktą. Esant netinkamai atliktoms Paslaugoms, Paslaugų gavėjas surašo pretenziją dėl netinkamo Paslaugų teikimo.

## 2.6. Paslaugų teikėjas Sutarties reikalavimų neatitinkančių Paslaugų trūkumus privalo savo sąskaita (be atlygio) pašalinti per Paslaugų gavėjo pretenzijoje nurodytą laikotarpį.

# SUTARTIES KAINA

## Maksimali Sutarties vertė be PVM[[1]](#footnote-2) -63024,00 €,

## PVM –13235,04 €.

## Maksimali Sutarties vertė su visais mokesčiais, tai pat ir PVM – 76259,04 €

## 3.2. Sutartyje taikoma fiksuotų įkainių su peržiūra kainodara. Paslaugų teikėjo pasiūlyme pateikti įkainiai (toliau – **Paslaugų baziniai įkainiai**) nurodyti Sutarties 5 priede.

## Už faktiškai suteiktas Paslaugas Paslaugų gavėjas Paslaugų teikėjui moka vadovaudamasis Sutarties 5 priede nurodytais Paslaugų baziniais įkainiais, perskaičiuotais taikant Sutarties 6 priede nurodytus koregavimo koeficientus ir priedus. Jei atitinkamų Paslaugų įkainių perskaičiavimas taikant Sutarties 6 priede nurodytus koregavimo koeficientus ir priedus nenumatytas, tuomet už suteiktas Paslaugas apmokama tik Sutarties 5 priede nurodytais Paslaugų baziniais įkainiais.

**Pastaba**: Į Sutarties 5 priede nurodytus įkainius ir įkainius, apskaičiuotus pagal Sutarties 6 priede pateiktas formules, yra įtraukti visi mokesčiai ir visos kitos Paslaugų teikėjo išlaidos, kurios reikalingos Sutarties reikalavimus atitinkančių ir kokybiškų Paslaugų teikimui.

## 3.3. Paslaugų įkainis gali būti keičiamas esant šioms aplinkybėms:

## 3.3.1. tuo atveju, jei įstatymais bus pakeistas pridėtinės vertės mokestis ar įvesti nauji mokesčiai, tiesiogiai susiję su perkamomis Paslaugomis. Šiais atvejais Paslaugų įkainis gali būti keičiamas (didinamas ar mažinamas) atitinkama dalimi, atsižvelgiant į jo sudėtyje esančio PVM mokesčio dalį ar pridedant naują mokestį;

3.3.2. pratęsiant sutartį Paslaugų įkainiai perskaičiuojami atsižvelgiant į minimalią mėnesio algąir degalų kainas Sutarties pratęsimo įsigaliojimo dieną. Paslaugų įkainiai be PVM yra perskaičiuojami pagal šią formulę:

kurioje:

Pn – naujas Paslaugų įkainis;

P – Sutarties įsigaliojimo metu galiojęs Paslaugų įkainis;

S1 – Lietuvos Respublikos Vyriausybės nustatyta minimalioji mėnesinė alga, Sutarties pratęsimo įsigaliojimo dieną;

S – pasiūlymų pateikimo termino paskutinę dieną galiojusi Lietuvos Respublikos Vyriausybės nustatyta minimalioji mėnesinė alga (730€);

0,56 – koeficientas, nusakantis minimaliosios mėnesio algos įtaką Paslaugų įkainiui;

D1 – Statistikos departamento paskelbta faktinė mažmeninė dyzelino mėnesinė kaina Paslaugų pratęsimo įsigaliojimo dieną;

D – Statistikos departamento paskelbta faktinė mažmeninė dyzelino mėnesinė kaina, galiojęs pasiūlymų pateikimo dieną, kuris lygus 1,37€;

Faktinės mažmeninės dyzelino mėnesinės kainos nustatomos vadovaujantis Statistikos departamento oficialios statistikos portalo https://osp.stat.gov.lt/, rodiklių duomenų bazėje skelbiama informacija, pagal temą „Ūkis ir finansai (makroekonomika)“, rodiklį „Kainų indeksai, pokyčiai ir kainos“, „Vartotojų kainų indeksai (VKI), kainų pokyčiai, svoriai vidutinės kainos“, „Vartotojų vidutinės kainos“, „Vidutinės mažmeninės mėnesinės kainos“, „Lietuvos Respublika“, „Dyzeliniai degalai B7, l“.

Jeigu nurodyta minimali mėnesio alga ar faktinės mažmeninės dyzelino mėnesinės kainos neskelbiamos arba pakeičiama jų skaičiavimo metodika, Šalys susitaria dėl naujos Paslaugų įkainių perskaičiavimo tvarkos ir būdo.

3.4. Paslaugų įkainių perskaičiavimas atliekamas Statistikos departamentui paskelbus perskaičiavimui reikalingus duomenis ir įforminamas Šalių pasirašomu susitarimu. Perskaičiuoti Paslaugų įkainiai taikomi Paslaugoms, Paslaugų gavėjo užsakytoms nuo tos dienos, kai sudaromas Šalių susitarimas.

3.5. Sutarties Šalys susitaria, kad viena kitos prašymus dėl Paslaugų įkainių perskaičiavimo turi išnagrinėti ir raštu atsakyti per 5 darbo dienas nuo prašymo gavimo dienos.

## 3.6. Į Paslaugų Įkainio kainą turi būti įskaičiuoti visi mokesčiai ir kitos Paslaugų teikėjo patiriamos su Sutarties vykdymu susijusios išlaidos.

## 3.7. Perskaičiuojami tik nesuteiktų Paslaugų įkainiai (iki šių aplinkybių atsiradimo momento faktiškai suteiktų ir priimtų Paslaugų Įkainiai nekeičiami). Perskaičiuoti Paslaugų Įkainiai įsigalioja nuo papildomo susitarimo tarp Sutarties Šalių, kuris tampa neatskiriama Sutarties dalis, pasirašymo dienos. Šis susitarimas Sutarties Šalių turi būti pasirašytas per protingą, tačiau kiek įmanoma trumpiausią laikotarpį. Paslaugų teikėjui nepasirašius per 5 darbo dienas susitarimo dėl perskaičiuotų Paslaugų įkainių, Paslaugų gavėjas įgyja teisę juos taikyti ir be papildomo susitarimo pasirašymo.

## 3.8. Paslaugų gavėjas įsipareigoja sumokėti Paslaugų teikėjui už visas pagal Sutartį tinkamai, kokybiškai ir laiku suteiktas Paslaugas.

# 4. APMOKĖJIMO TVARKA

## 4.1. Paslaugų teikėjas PVM sąskaitas – faktūras rengia Šalių pasirašytų Paslaugų (Darbų) priėmimo - perdavimo aktų pagrindu. PVM sąskaitoje – faktūroje turi būti įrašomas Sutarties numeris ir VĮ Valstybinių miškų urėdijos regioninio padalinio, su kuriuo sudaryta Sutartis, pavadinimas.

## 4.2. Avansinis mokėjimas nenumatytas.

4.3. Visi Sutarties mokėjimų dokumentai yra teikiami elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Paslaugų teikėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis. Prisijungti prie elektroninės paslaugos „E. sąskaita“ galima interneto adresu www.esaskaita.eu. Už PVM sąskaitos faktūros pateikimą, naudojantis elektronine paslauga „E. sąskaita“, apmoka Paslaugų teikėjas. Pasikeitus teisės aktų nuostatoms dėl mokėjimo dokumentų pateikimo, atitinkamai taikomas tuo metu galiojantis teisinis reguliavimas. Paslaugų teikėjui pateikus (PVM) sąskaitą – faktūrą kitais būdais ar priemonėmis, arba jeigu sąskaita – faktūra neatitinka Sutarties 4.1 p. reikalavimų bus laikoma, kad (PVM) sąskaita – faktūra nepateikta.

## 4.4. Už tinkamai suteiktas ir Paslaugų gavėjo priimtas Paslaugas, Paslaugų gavėjas bankiniu pavedimu apmoka į nurodytą Paslaugų teikėjo banko sąskaitą ne vėliau kaip per 15 kalendorinių dienų nuo PVM sąskaitos-faktūros gavimo dienos.

# 5. ŠALIŲ ĮSIPAREIGOJIMAI

5.1. Šalys Sutarties vykdymo metu privalo bendradarbiauti (kooperavimosi pareiga). Jeigu kyla kliūčių, trukdančių laiku ir kokybiškai įvykdyti Sutartį, kiekviena Sutarties Šalis privalo imtis visų nuo jos priklausančių protingų priemonių toms kliūtims pašalinti. Šalis, kuri šios pareigos neįvykdo, praranda teisę į nuostolių, padarytų dėl atitinkamų kliūčių nepašalinimo, atlyginimą;

5.2. Paslaugų teikėjas įsipareigoja:

5.2.1. visas Paslaugas savo rizika bei sąskaita teikti kokybiškai, nustatytu laiku bei efektyviai, įskaitant, bent neapsiribojant, pagal geriausius visuotinai pripažįstamus profesinius, techninius bei aplinkosauginius standartus ir praktiką, panaudodamas visus reikiamus įgūdžius, žinias savo priemonėmis ir medžiagomis, griežtai laikantis darbų saugos reikalavimų ir Miško darbų saugos taisyklių DT 1-96; Miškų priešgaisrinės apsaugos taisyklių; aplinkosauginių reikalavimų ir FSC (Forest Stewardship Council) (toliau – FSC) reikalavimų; Miško sanitarinės apsaugos taisyklių; Miško atkūrimo ir įveisimo nuostatų, kitų miškininkystę reglamentuojančių galiojančių teisės aktų;

5.2.2. prisiimti visą atsakomybę už tinkamą Paslaugų suteikimą ir Sutarties rezultato pasiekimą;

5.2.3. Paslaugas teikti vadovaujantis Grafike bei Užduotyje nurodytais terminais ir reikalavimais. Jeigu Paslaugų atlikimo terminas nesutampa su Grafike nurodytu terminu, Paslaugų teikėjas Paslaugas teikia vadovaujantis Užduotyje nurodytais terminais;

5.2.4. savarankiškai apsirūpinti Paslaugoms atlikti reikalingais materialiniais ištekliais, privaloma įranga ir technika ir užtikrinti, kad ji būtų kokybiška ir užtikrintų nepertraukiamą Paslaugų teikimą;

5.2.5. užtikrinti, kad Sutarties sudarymo momentu ir visą jos galiojimo laikotarpį Paslaugos teikėjo darbuotojai turėtų reikiamą kvalifikaciją (reikalaujamus atestatus/pažymėjimus) ir patirtį, reikalingą Paslaugoms teikti;

### 5.2.6. užtikrinti, kad teikiant Paslaugas, jo personalas griežtai laikysis darbuotojų saugą reglamentuojančių teisės aktų reikalavimų, keliamų atitinkamiems darbams ir Paslaugoms;

### 5.2.7. aprūpinti paslaugas teikiančius darbuotojus individualiomis darbų saugos priemonėmis pagal galiojančius teisės aktų reikalavimus;

### 5.2.8. ne vėliau kaip per 3 dienas informuoti Paslaugų gavėjo atsakingą asmenį apie Paslaugų suteiktų pagal Užduotį pabaigą. Gavęs šią informaciją, Paslaugų gavėjas per 3 darbo dienas įvertina atliktų paslaugų kokybę. Esant nekokybiškai atliktai Paslaugai, nurodo terminą pašalinti nustatytus Paslaugų kokybės trūkumus;

### 5.2.9. leisti Paslaugos gavėjo atstovams tikrinti kaip Paslaugos teikėjas, teikdamas Paslaugas, laikosi Paslaugų teikimo sąlygų nustatytų šioje Sutartyje ir jos prieduose;

5.2.10. informuoti Paslaugų gavėją apie atsakingo asmens Sutarties vykdymui pakeitimą;

5.2.11. informuoti apie ketinimą pakeisti subrangovus;

5.2.12. nedelsiant informuoti Paslaugų gavėją apie teikiant Paslaugas Paslaugų gavėjui ar tretiesiems asmenims sukeltą žalą, įvykusį draudiminį įvykį ar kitą neigiamą įvykį, įtakojantį Sutarties vykdymą;

5.2.13. laikytis visų galiojančių Lietuvos Respublikos įstatymų ir kitų teisės aktų nuostatų ir užtikrinti, kad Paslaugų teikėjo darbuotojai ir kiti asmenys, susiję su Paslaugų teikimu jų laikytųsi;

5.2.14. prisiimti visišką atsakomybę už netinkamai suteiktas Paslaugas, atlyginti Paslaugų gavėjui jo patirtą žalą ir nuostolius, atsiradusius Paslaugų teikėjui, jo darbuotojams ar kitiems su Paslaugų teikimu susijusiems asmenims nevykdant ar netinkamai vykdant Sutartį, nesilaikytų Lietuvos Respublikos įstatymų ir kitų teisės aktų reikalavimų;

5.2.15. esant pagrindui, Paslaugų teikėjas privalo sumokėti Paslaugos gavėjo priskaičiuotas Paslaugų teikėjui netesybas;

## 5.2.16. per 5 darbo dienas pasirašyti susitarimą dėl perskaičiuotų Paslaugų įkainių;

5.2.17. paskirti atsakingą asmenį už Paslaugų teikimą, kuris privalo:

5.2.17.1. organizuoti Paslaugų teikimą griežtai pagal Paslaugos gavėjo pateiktą Užduotį;

5.2.17.2. Paslaugų teikimo metu būti Paslaugų teikimo vietoje, disponuoti visa informacija, susijusia su Paslaugų teikimu, informuoti Paslaugų gavėją apie naujai atsiradusias aplinkybes susijusias su teikiamomis Paslaugomis;

5.2.17.3. Paslaugų gavėjo reikalavimu, dalyvauti pasitarimuose dėl Paslaugų teikimo;

5.2.17.4. pildyti Paslaugų atlikimui privalomus dokumentus, teisės aktų, reglamentuojančių Paslaugų teikimą, ir Sutartyje bei jos prieduose nustatyta tvarka;

5.2.17.5. užtikrinti, kad Paslaugas teikiantys asmenys laikytųsi įstatymų, kitų teisės aktų ir normatyvinių techninių dokumentų nustatytų darbų saugos reikalavimų, priešgaisrinės saugos, aplinkosaugos bei darbo higienos reikalavimų, reglamentuojančius Sutartyje numatytų paslaugų teikimą.

5.2.18. rūšiuoti pakuočių atliekas (popierius, plastikas ir kt.);

5.2.19. surinkti ir perduoti atliekas tvarkančiai įmonei pavojingų medžiagų atliekas - alyvą (variklinė ir grandininė) patekusias į aplinką, išskyrus alyvos atliekas susidarančias mechanizmų (krūmapjovių, grandininių pjūklų su vidaus degimo varikliais ) darbo metu;

5.2.20. pranešti Paslaugų gavėjui apie kiekvieną invazinį augalą ar gyvūną ir, suderinus su Paslaugų gavėju, imtis atitinkamų veiksmų.

5.3. Paslaugų teikėjas turi teisę:

5.3.1. Sutartyje nustatytu laiku gauti apmokėjimą už faktiškai ir tinkamai suteiktas Paslaugas;

5.3.2. gauti visą informaciją, dokumentus, reikalingus Sutarčiai vykdyti (tame tarpe ir vietovių, kuriose vykdomi darbai, koordinates);

5.3.3. Paslaugų teikėjas turi kitas Sutartyje bei Lietuvos Respublikoje galiojančiuose teisės aktuose numatytas teises ir pareigas.

5.4. Paslaugų gavėjas įsipareigoja:

5.4.1. priimti tinkamai Paslaugų teikėjo suteiktas Paslaugas;

5.4.2. sumokėti Paslaugos teikėjui už tinkami suteiktas Paslaugas;

5.4.3. nagrinėti ir vertinti Paslaugų teikėjo prašymus.

5.5. Paslaugų gavėjas turi teisę:

5.5.1. duoti Paslaugų teikėjui privalomus nurodymus, kad būtų tinkamai, kokybiškai ir laiku teikiamos Paslaugos;

5.5.2. iš Paslaugų teikėjo gauti visą informaciją, dokumentus, susijusius su Sutarties vykdymu;

5.5.3. nemokėti už netinkamai, nekokybiškai ir ne laiku suteiktas Paslaugas ar jų dalį;

5.5.4. reikalauti, kad Paslaugų teikėjas atlygintų Paslaugų gavėjo nuostolius, atsiradusius dėl netinkamo Sutarties vykdymo;

5.5.5. išskaičiuoti iš Paslaugų teikėjui mokėtinų sumų Paslaugų teikėjo mokėtinas netesybas, o jeigu to nepakanka, nepadengtą netesybų dalį išieškoti iš Paslaugų teikėjo;

5.5.6. lankytis Paslaugų teikimo vietose ir tikrinti kaip Paslaugų teikėjas laikosi darbų saugos, aplinkosauginių ir kitų Sutarties 1 priede Techninėje specifikacijoje nurodytų reikalavimų;

5.5.7. kontroliuoti Paslaugų atlikimo kokybę, fiksuoti pastebėtus trūkumus ir pažeidimus, raštu reikšti pretenzijas Paslaugų teikėjui dėl trūkumų ir pažeidimų;

5.5.8. reikalauti pašalinti Paslaugų teikimo trūkumus ir pažeidimus bei jų sukeltas pasekmes ir nustatyti tam terminą. Jei trūkumai ar pažeidimai nebuvo pašalinti per nustatytą terminą, Paslaugų gavėjas turi teisę vienašališkai nutraukti Sutartį ir/arba reikalauti atlyginti nuostolius, arba pavesti trečiajam asmeniui pašalinti trūkumus ir pažeidimus Paslaugų teikėjo sąskaita;

5.5.9. laikinai stabdyti Paslaugų teikimą, jeigu jos teikiamos nesilaikant Sutartimi nustatytų reikalavimų;

5.5.10. Paslaugų teikėjui nepasirašius per 5 darbo dienas susitarimo dėl perskaičiuotų Paslaugų įkainių, juos taikyti be papildomo susitarimo pasirašymo;

5.5.11. reikalauti nušalinti nuo darbo neblaivius ar darbų saugos reikalavimus pažeidžiančius asmenis. Nustačius neblaivumo atvejus pagal aplinkybes į įvykio vietą kviesti Valstybinės darbo inspekcijos arba policijos atstovus;

5.5.12. Paslaugų gavėjas turi kitas Sutartyje bei Lietuvos Respublikoje galiojančiuose teisės aktuose numatytas teises ir pareigas.

# 6. sutarties pažeidimai ir ŠALIŲ ATSAKOMYBĖ

6.1. Šalys neatšaukiamai pripažįsta, kad Paslaugų teikimas pagal Grafike ar Užduotyje numatytus terminus, turi esminę reikšmę Sutarties įgyvendinimui bei svarbus Paslaugų gavėjui jo nuolatinių funkcijų vykdymui.

6.2. Už netinkamą prisiimtų įsipareigojimų vykdymą Šalys moka šias netesybas:

## 6.2.1. jeigu Paslaugų teikimo metu nustatoma, kad Paslaugų teikėjas pažeidžia darbo saugos reikalavimus, neturi privalomos Paslaugoms teikti įrangos, technikos, reikalingo personalo skaičiaus, patikrinimo akte nurodomi terminai pažeidimams bei trūkumams pašalinti. Jeigu Paslaugų teikėjas nustatytų trūkumų ir pažeidimų nepašalina ar atlieka juos pakartotinai, tokiu atveju Paslaugų teikėjas sumoka Paslaugų gavėjui 50 eurų dydžio baudą už kiekvieną trūkumų arba pakartotinio pažeidimo nepašalinimo dieną;

### 6.2.2. jeigu Paslaugų teikimo metu nustatoma, kad Paslaugų teikėjo teikiamos Paslaugos neatitinka Užduotyje nurodytų reikalavimų, Paslaugos teikiamos ne pagal joms priskirtus technologinius reikalavimus ar padaroma žala, Paslaugų teikėjas privalo atlyginti Paslaugų gavėjo patirtus nuostolius;

## 6.2.3. jeigu Paslaugų teikėjas dėl savo kaltės neteikia Paslaugų Grafike ar Užduotyje nustatytais terminais, tai už kiekvieną pavėluotą dieną moka Paslaugų gavėjui 0,02 proc. nuo maksimalios Sutarties vertės dydžio delspinigius;

## 6.2.4. jeigu Paslaugų gavėjas nesumoka Paslaugų teikėjui šioje Sutartyje numatytais terminais, Paslaugų teikėjas turi teisę reikalauti už kiekvieną pavėluotą dieną mokėti 0,02 proc. nuo nesumokėtos sumos dydžio delspinigius.

## 6.3. Jeigu Paslaugų teikėjas dėl savo kaltės per 3 darbo dienas nuo jam pateiktos Užduoties jos nepasirašo, Paslaugų gavėjas, vadovaudamasis šios Sutarties 7.2.1 ir 7.4 punktais gali vienašališkai Sutartį nutraukti ir reikalauti Paslaugų teikėjo sumokėti 5 proc. - maksimalios Sutarties vertės dydžio baudą.

## 6.4. Paslaugų teikėjas įsipareigoja savo sąskaita atlyginti nuostolius Paslaugų gavėjui ir tretiesiems asmenims, kurie atsirado dėl netinkamo Sutarties vykdymo ar jos nevykdymo.

# 7. SUTARTIES KEITIMO IR NUTRAUKIMO TVARKA

## 7.1. Sutartis Viešųjų pirkimų įstatymo 89 straipsnyje nustatytais atvejais gali būti pakeista Šalių rašytiniu susitarimu.

## 7.2. Jei viena iš Šalių nevykdo ar netinkamai vykdo sutartinių įsipareigojimų ir tai yra esminis sutarties pažeidimas, kita Šalis gali vienašališkai nutraukti Sutartį, pateikdama pagrįstus motyvus ir įspėjusi kitą Šalį raštu prieš 14 dienų. Esminis Sutarties pažeidimas turi būti suprantamas ir pagal CK 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Šalys susitaria, kad esminiu Sutarties pažeidimu yra:

## 7.2.1. kai Paslaugų teikėjas per nustatytą terminą nepasirašo Užduoties, kuri Paslaugų gavėjui turi esminės reikšmės, kad laiku ir tinkamai būtų teikiamos Paslaugos;

## 7.2.2. kai Paslaugų teikėjas nevykdo Paslaugų gavėjo Grafike ar Užduotyje nustatytais terminais, ir yra pagrindo tikėti, kad Sutartis nebus įvykdyta ateityje;

### 7.2.3. kai Paslaugų teikėjas per Paslaugų gavėjo nustatytą laiką neištaiso ar netinkamai ištaiso Paslaugų teikimo trūkumus ar pažeidimus;

### 7.2.4. kai Paslaugų teikėjas pažeidžia Sutartyje nustatytą subteikėjų ir kitų asmenų pasitelkimo tvarką;

### 7.2.5. kai akivaizdu, jog Paslaugų teikėjas ateityje negalės įvykdyti Sutarties dėl nemokumo, bankroto, likvidavimo, veiklos sustabdymo ar kitų panašių priežasčių.

## 7.3. Paslaugų gavėjas turi teisę, įspėjęs Paslaugų teikėją prieš 30 dienų, vienašališkai nutraukti Sutartį Lietuvos Respublikos viešųjų pirkimų įstatymo 90 straipsnio 1 d. nustatytais atvejais.

## 7.4. Paslaugų gavėjui vienašališkai nutraukus Sutartį 7.2 ir 7.3 punktuose nustatytais atvejais Paslaugų gavėjas turi teisę reikalauti Paslaugų teikėjo sumokėti 5 proc. maksimalios Sutarties vertės dydžio baudą.

## 7.5. Ši Sutartis gali būti nutraukiama abiejų Šalių susitarimu.

## 7.6. Sutarties nutraukimo atveju Šalys atsiskaito už faktiškai ir tinkamai suteiktas Paslaugas.

# 8. Paslaugų teikimui ir (AR) SUTARTIES VYKDYMUI PASKIRTŲ DARBUOTOJŲ KEITIMO IR PASITELKIMO SĄLYGOS

8.1. Paslaugų teikėjo ar subteikėjo (jeigu jis pasitelkiamas) paskirtų darbuotojų į kvalifikaciniuose reikalavimuose nurodytas pareigybes keitimas ar naujų skyrimas galimas dėl darbuotojo nedarbingumo, nutrūkus darbo sutarčiai ar dėl kitų objektyvių priežasčių, kurias Paslaugų teikėjas privalo nurodyti ir Paslaugų teikėjui paprašius pagrįsti.

**9. SUBTEIKĖJŲ PARINKIMO IR PASKYRIMO TVARKA**

9.1. Paslaugų teikimui Paslaugų gavėjas pasitelkia tik Paslaugų teikėjo pasiūlyme nurodytus subteikėjus.

9.2. Iki Sutarties vykdymo pradžios Paslaugų teikėjas įsipareigoja Paslaugų gavėjui pranešti tuo metu žinomo subteikėjo pavadinimą, kontaktinius duomenis ir jo atstovus. Paslaugų teikėjas privalo Sutartyje nustatyta tvarka ir terminais informuoti Paslaugų gavėją apie minėtos informacijos pasikeitimus visu Sutarties vykdymo metu ir apie naują subteikėją, kurį ketinama pasitelkti Paslaugų atlikimui.

9.3. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami subteikėjai.

9.4. Paslaugų teikėjas negali keisti subteikėjo be Paslaugų gavėjo rašytinio sutikimo.

9.5. Paslaugų teikėjo iniciatyva subteikėjas (-ai) gali būti keičiamas šiais atvejais:

9.5.1. kai Paslaugų teikėjo subteikėjas (-ai) bankrutuoja ar yra likviduojamas;

9.5.2. kai Paslaugų teikėjo subteikėjas (-ai) dėl objektyvių priežasčių (nutrūkus teisiniams santykiams su Paslaugų teikėju, subteikėjui (-ams) atsisakius atlikti Paslaugas) nebegali atlikti visų ar dalies Sutartyje nurodytų Paslaugų.

9.6. Paslaugų teikėjas, siekdamas pakeisti ar pasitelkti subteikėją, turi raštu informuoti Paslaugų gavėją apie priežastis, kurios pagrindžia subteikėjo keitimo ar pasitelkimo būtinybę, pateikti informaciją apie naujai siūlomą ar pasitelkiamą subteikėją.

9.7. Jei Paslaugų gavėjas yra pagrįstai nepatenkintas Sutarties vykdymui paskirto subteikėjo veikla ar jo kompetencija teikiant Paslaugas, Paslaugų gavėjas turi teisę raštišku prašymu kreiptis į Paslaugų teikėją dėl šio subteikėjo pakeitimo, nurodydamas motyvus. Paslaugų teikėjas, gavęs Paslaugų gavėjo prašymą dėl Paslaugų teikėjo subteikėjo pakeitimo, privalo per protingą terminą, bet ne ilgesnį kaip 14 dienų, pasiūlyti kitą subteikėją Sutarties vykdymui bei gauti Paslaugų gavėjo rašytinį pritarimą jo paskyrimui.

9.8. Subteikėjai gali teikti prašymus Paslaugų gavėjui su jais atsiskaityti tiesiogiai. Toks prašymas turi būti suderintas su Paslaugų teikėju. Tiesioginiam atsiskaitymui su subteikėju turi būti sudaroma Paslaugų gavėjo, Paslaugų teikėjo su subteikėjo trišalė sutartis, kurioje pateikiama tiesioginio atsiskaitymo su subteikėju tvarka, įskaitant teisę Paslaugų teikėjui prieštarauti nepagrįstiems mokėjimams. Trišalės sutarties dėl tiesioginio atsiskaitymo su subteikėju pasirašymas nekeičia Paslaugų teikėjo atsakomybės dėl Sutarties įvykdymo.

**10. KONFIDENCIALUMAS**

10.1. Konfidencialia informacija pagal šią Sutartį laikoma:

10.1.1. bet kokiu būdu išreikšta informacija (raštu ar elektronine forma), kuri gaunama vykdant šia Sutartimi prisiimtus įsipareigojimus ir kuri yra susijusi su Šalių atliekamomis funkcijomis;

10.1.2. asmens duomenys, elektroniniai dokumentai (duomenų bazės, duomenų failai ir kt.), sistemų dokumentai, archyvuota informacija ar kiti dokumentai, parengti Sutarties Šalies ar jos darbuotojų, kuriuose yra Sutarties 10.1.1 p. nurodyta informacija, ar kurie yra parengti remiantis aukščiau minėta informacija;

10.2. Kiekviena Šalis įsipareigoja:

10.2.1. naudotis konfidencialia informacija tik sutartinių įsipareigojimų vykdymo tikslais;

10.2.2. neskleisti, negarsinti ir neperduoti tretiesiems asmenims bei nenaudoti trečiųjų fizinių ar juridinių asmenų interesams konfidencialios informacijos, kuri buvo gauta bet kokia forma sutartinių įsipareigojimų tikslais, Sutarties galiojimo laikotarpiu ir po Sutarties įvykdymo ar jos nutraukimo be išankstinio rašytinio sutikimo, jeigu Lietuvos Respublikos įstatymai bei kiti teisės aktai nenustato kitaip, ir informuoti apie reikalavimą įstatymų nustatyta tvarka atskleisti konfidencialią informaciją;

10.2.3. užtikrinti konfidencialios informacijos apsaugą, t. y. užkirsti galimybę tretiesiems asmenims sužinoti tokią informaciją;

10.2.4. visais atvejais pranešti apie nesankcionuotą konfidencialios informacijos atskleidimą, informacijos saugumo įvykius ir silpnąsias vietas, taip pat nedelsiant informuoti kitą Sutarties Šalį apie aukščiau nurodytų nesklandumų pašalinimą.

10.3. Ši Sutartis ir jos pakeitimai, jeigu tokių būtų, yra nekonfidencialūs ir gali būti skelbiami Centrinėje viešųjų pirkimų informacinėje sistemoje Viešųjų pirkimų tarybos nustatyta tvarka.

**11. NENUGALIMA JĖGA (FORCE MAJEURE)**

11.1. Šalis atleidžiama nuo atsakomybės už Sutarties neįvykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu bei negalėjo užkirsti kelio šių aplinkybių ar jų pasekmių atsiradimui (force majeure).

11.2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str.

11.3. Nenugalimos jėgos aplinkybėmis šioje Sutartyje taip pat laikomos ypatingai nepalankios gamtinės sąlygos dėl, kurių neįmanoma numatytais terminais suteikti Sutartyje numatytų Paslaugų.

11.4. Šalis negalinti vykdyti pagal šią Sutartį savo įsipareigojimų dėl nenugalimos jėgos aplinkybių veikimo privalo raštu apie tai pranešti kitai Šaliai per 10 dienų nuo tokių aplinkybių atsiradimo pradžios.

11.5. Nenugalimos jėgos aplinkybėms pasibaigus, toliau vykdomi Sutartyje numatyti Šalių įsipareigojimai, jei Šalys nesusitaria kitaip. Paslaugų teikimo terminai pratęsiami tam laikui, kurį truko nenugalimos jėgos veikimas.

11.6. Jeigu nenugalimos jėgos aplinkybės ir jų padariniai tęsiasi ilgiau negu 3 mėnesius, kiekviena Šalis turi teisę atsisakyti vykdyti savo įsipareigojimus ir nutraukti Sutartį.

**12. ATSAKINGI ASMENYS**

12.1. Su Sutarties vykdymu susijusių klausimų sprendimui Šalys paskiria žemiau nurodytus atsakingus asmenis:

3 lentelė

|  |  |
| --- | --- |
| **Paslaugų gavėjo atsakingas asmuo ir bendravimui skirti duomenys** | **Paslaugų teikėjo atsakingas asmuo ir bendravimui skirti duomenys** |
|  |  |

12.2. Paslaugų gavėjo atstovas atsakingas už tai, kad Sutartis ir jos pakeitimai būtų paskelbti Lietuvos Respublikos viešųjų pirkimų įstatyme nustatyta tvarka:

**13. KITOS SUTARTIES SĄLYGOS**

13.1. Vykdydamos Sutartį Šalys turi vadovautis Lietuvos Respublikos civiliniu kodeksu, Lietuvos Respublikos viešųjų pirkimų įstatymu, laimėjusio Paslaugų teikėjo pasiūlymu ir pirkimo sąlygomis.

13.2. Sutartis sudaroma abiem Šalims ją pasirašius.

13.3. Sutartis sudaryta dviem vienodą juridinę galią turinčiais egzemplioriais, po vieną Paslaugų gavėjui ir Paslaugų teikėjui. Abu sutarties egzemplioriai yra vienodos teisinės galios.

13.4. Visi šios Sutarties ir jos priedų pakeitimai ir papildymai galioja, jeigu jie yra sudaryti raštu ir pasirašyti abiejų Šalių ar jų įgaliotų atstovų.

13.5. Sutarčiai taikoma Lietuvos teisė. Ginčai, iškilę dėl Sutarties vykdymo, sprendžiami gera valia ir bendru tarpusavio susitarimu. Nepavykus ginčo išspręsti derybomis, bet koks ginčas sprendžiamas Lietuvos Respublikos teismuose pagal Paslaugos gavėjo buveinę.

13.6. Nė viena iš Šalių neturi teisės perduoti trečiajam asmeniui teisių ir įsipareigojimų pagal šią Sutartį, įskaitant reikalavimo teisę, be raštiško kitos Šalies sutikimo.

13.7. Šalys spręsdamos šioje Sutartyje tiesiogiai nereglamentuotus klausimus, privalo vadovautis galiojančiais Lietuvos Respublikos įstatymais ir kitais teisės aktais.

13.8. Šalys įsipareigoja:

13.8.1. užtikrinti Sutarties vykdymo metu gautos ir su Sutarties vykdymu susijusios informacijos konfidencialumą bei asmens duomenų apsaugą;

13.8.2. tvarkyti asmens duomenis tik Sutartyje numatytais tikslais;

13.8.3. neatskleisti ir nesuteikti jokių galimybių tretiesiems asmenims bet kokia forma susipažinti su gaunamais asmens duomenimis, jei kitaip nenustato Lietuvos Respublikos įstatymai;

13.8.4. tvarkyti vykdant Sutartį sužinotus ir (ar) gautus asmens duomenis vadovaujantis 2016 m. balandžio 24 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, kitais teisės aktais, reglamentuojančiais asmens duomenų tvarkymą;

13.8.5. užtikrinti, kad jos darbuotojai ir kiti asmenys, kurie pasitelkiami asmens duomenų tvarkymui, būtų įsipareigoję laikytis konfidencialumo ir asmens duomenų saugumo užtikrinimo reikalavimų, kurie atitiktų asmens duomenų apsaugos teisės aktų reikalavimus;

13.8.6. užtikrinti pagal Sutartį gautų asmens duomenų apsaugą savo lėšomis ir priemonėmis.

13.9. Visi Šalių pranešimai ar kita informacija turi būti pateikiami raštu ir yra laikomi tinkamai įteiktais tuo atveju, jei buvo išsiųsti registruotu ar kurjerių paštu, elektroniniu paštu (patvirtinus gavimą) arba įteikti pasirašytinai Sutartyje nurodytais kontaktais ar kitais kontaktais, kuriuos Šalis buvo nurodžiusi, teikdama kitai Šaliai pranešimą.

13.10. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip per 3 (tris) kalendorines dienas nuo jų pasikeitimo momento. Jei Šaliai nepavyksta laikytis šių reikalavimų, ji neturi teisės pareikšti pretenzijų, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

**14. SUTARTIES PRIEDAI**

1 priedas. Techninė specifikacija;

2 priedas. Paslaugų teikėjo pasiūlymas (-ai);

3 priedas. Grafikas.

4 priedas. Užduotis.

5 priedas. Paslaugų bazinių įkainių lentelė.

6 priedas. Koregavimo koeficientų lentelė.

**15. ŠALIŲ REKVIZITAI**

|  |  |  |
| --- | --- | --- |
| **PASLAUGŲ GAVĖJAS** |  | **PASLAUGŲ TEIKĖJAS** |
|  |  |  |
| Valstybės įmonė  Valstybinių miškų urėdija  Rokiškio regioninis padalinys  Adresas: Sakališkio g. 2, 42110 Rokiškis  Juridinio asmens kodas - 132340880  PVM mokėtojo kodas LT323408811  Atsiskaitomosios sąskaitos:  LT457300010153812825  AB „Swedbank“  Tel. 845871221  El.paštas:rokiskis@vmu.lt |  | Vyganto Germanavičiaus individuali įmonė |
|  |  |  |
| Padalinio vadovas  Kęstutis Skvarnavičius |  | Įmonės savininkas  Vygantas Germanavičius |

1. Maksimali Sutarties vertė yra techninėje specifikacijoje nurodytų Paslaugų, dėl kurių sudaroma Sutartis preliminarių apimčių ir tiekėjo pasiūlytų įkainių su pritaikytais koregavimo koeficientais ir priedais sandauga, padauginta iš koeficiento 1,3, nes paslaugų apimtys gali svyruoti iki 30 proc. ir padauginta iš koeficiento 3, nes sutartis gali būti pratęsta 2 kartus iki kalendorinių metų pabaigos. [↑](#footnote-ref-2)